
Ka Lamphrang 


Ka jingkoit jingkhiah ka long ka tynrai jong ka 
jingim u briew. Khlem kane ka jait bynriew baroh 
kan jin da la long kaba duna haki bun ki liang, ka 
long iing long sem kan jin dala long kaba suh^t, 
bad kyrduh namar ba ym don ia ka jingkoit 
jingkhiah. U briew un ym lah ban trei ban ktah, 
ban leit ban wan ne leh ei ei. Ka ri bad ka jait 
bynriew kan ym lah ban kiew shaphrang namar 
katei ka daw. Kumta uwei pa uwei u donkam ia ka 
jingkoit jingkhiah khnang ba im lah ban laid sha 
phrang. 

Kumta la idei bad i donkam ba uwei pa uwei 
ne kawei pakawei ki dei ban don ia ka jingtip 
kumno ban nang ban wad ki lad ki lynti khnang 
ban long uba/kaba koit ba khiah. 

Te la pyrshang ban thoh ia kane ka kot khnang 
ba ki khynnah kin lah ban tip bad leh kumno ban 
long bad ioh ia ka jingkoit jingkhiah. 

Khatduh kan kan long kaba sngewnguh lada 
don ba kwah ban ai jingmut halor kane ka kot. 


Dated Mawri 
The 1st Jan. 2000 


U Nongthoh, 
B. Kharkongor, 
Mawri 

BYNTA lil 


Lynnong 1 

Kaei ka Haijin (Hygiene) 

Haba shim kyllum, ka hygiene ka mut ka 
jingstad kaba iadei bad ka jingkoit jingkhiah. la kane 
lah ban leh da baroh lahaiing ne habar. Kumta ngi 
shem ba kane ka thew ne kdew baka dei ka tynrai 
ne nongrim jong ka jingkoit jingkhiah. Uwei pa uwei 
ne kawei pa kawei kilah ban leh ia kane, kata ka 
mut ka jingleh khuid khnang ban ioh ia ka met 
kaba shait kaba khlain. 



Kum ban shu ai miksa, kaba stimar khuid iala 
ka met, kata dakaba sum man laka sngi, phong ki 
jaift kiba khuid, siunbha ia ka khlieh, ia u shfiiuh, 
kaba sait khuid ia laki bniat, sait bha ialaki kti ki 
Iqat hadien bala dep trei ne wan shabar ne ia lehkai, 
kaba pynkhuid ia ka iing ka sem, ki tiar bam tiar 

dih, tiar shet tiar tiew, kaba bam ki jingbam kiba 
bha bad ba ih, kaba kilan met, kaba diiah bad khie 
haka por kaba biang, kaba iada na ki jingpang 
dakaba shim dawai ne kiwei pat kilad iada ban ioh 
ia ka met kaba shait bakhlain bad ba koit bakhiah. 

Ki Jingpyrshang 

1. Kaei ka hygiene? 

2. Kiei ki lad ki lynti ban ioh ia ka jingkoit 
jingkhiah? 

3. Kumno lah ban iada ialade naki jingpang babun 
jait ? 

Lynnong 2 

Katto katne ki lad ban ioh ia ka 
Jingkoit jingkhiah 

Haka lynnong kaba la dep ngi la pule ba kumno 
ngi ioh ia ka jingkoit jingkhiah dakaba leh khuid 
iala ka met, ki dkhot met bad ia kiei kiba don 
sawdong jong ngi kynthup ia ka iing ka sem, ki tiar 
ki tar bad ia ki rud ki kiar jong ka iing jong ngi ne 
ki jaka sah jong ngi. Nangta ia ka rukom iaid, rukom 
ieng, rukom shong (Posture) ruh ngi dei ban da 
phikir bha namar kane ruh ka wanlam ia ka jingkoit 
jingkhiah. 

Kaba leh khuid ia ka met 
kalong ban sum man laka sngi, 
mynstep ne janmiet daka um 
kaba khuid bad ka sabon sum, 
bad nangta saniad rkhiang 
daka jain niad (towel) kaba 
khuid bha. Ngi dei ruh ban 
sait khuid ia laki kti ki kjat 
khamtam ngi dei ban khap 
lyngkot iaki tyrsim namar lada 
ngim leh kumta ki jakhlia kiba 
sah kut hangto kin rung shapoh haka por ba ngi 
bam bad ngi lah ban ioh pang. Ki kjat khamtam ngi 
dei ban sait bha namar lada ngim sait bha ngi lah 
ban iohpang ne ki pylleng wieh ka lah ban rung 
lyngba ki pohjat jong ngi. Kumta ngi dei ban sait 
khuid bad phong ruh da ki juti ne slipar. 

Ki khmat ruh dei ban sumar bha, bad haba bta 
khmat ruh ngi dei ban bta daka um kaba khuid bad 
iada ruh na u pum pum. Ka khmut ruh dei ban da 
sait khuid haka por ba ngi sum ne bta khmat. 

laki bniat ruh dei ban da sait pynkhuid bha 
dakaba kyrjiaw da u brut bad ka dawai kyrjiaw 
bniat bad k)mruh khuid da ka um. 

laki shkhor ruh dei ban da sait khuid bha daka 
um bad daka sabon. la u shhiuh ruh dei ban sait 
khuid bha mania ka sngi daka um bad daka sabon 
sum. 

laki jingbam ruh dei ban da phikir bha. Ngim 
dei ban bam ki jingbam kiba sah ne bym pat ih 
bha. Bam haka por kaba biang, bad bam ruh kat 
ban biang. Haba bam ruh bam suki bad ktha bha 
bad da k)mruh ktien hadien balah dep bam. 

Ka jingkilan met ne ialehkai ruh ka pynlong 
iangi kiba koit bakhiah krat bha. Thiah ruh haka 
por kaba biang bad khie ruh dangstep. Kitei haneng 
kilong katto katne ki lad kumno ban ioh ia ka 
jingkoit jingkhiah. 

Ki Jingpyrshang 

1. Kiel ki jingmlien kaba ngi dei ban leh man laka 
sngi ban ioh ia ka jingkoit jingkhiah ? 

2. Ka jingleh khuid ia ka met ka kynthup iaei 
laei ? 

3. Kaei ka posture ? 

4. Ki jingbam ki ai jingmyntoi aiu ia ngi ? 

Lynnong 3 

Ki Jingmlien babha bad badonakor 



Man laka step, tang mar iakhie thiah ngi del 
ban bta khmat bad kyrjiaw bniat bad kynruh ktien. 
Ngi dei ruh ban ialehkai ne iaidkai khnang ban ioh 
ia ka Iyer step kaba khuid. Haba ring mynsiem ruh, 
ring lyngba ki thliew khmut. 

Bam jingbam ne dih jingdih naki pliang ne pela 
ne klat kiba khuid. Da thet ruh ia laki kti hadien 
bala dep bam, ne ialeh kai ne hadien bala wan 
shabar. 

Pynkhuid bha ia laka iing, kitiar ki tar ne ki 
jain ki nep. Sar khuid ia ki phyllaw ne sawdong 
jong ka iing. Wat ju theh fliut ne jakhlia ha lane 
sawdong jong ka iing. 

Wat ju mlien ruh ban ieh jrong ia ki t}iTsim kti 
ne Iqat. Wat ju mlien ruh ban dait ia laki t3rrsim kti. 

Sad itynnad ruh ia la u shfUuh. Lada phi lah ban 
bud pyrkhing ia kitei ki jingbthah khlem pep phin 
long kiba koit kiba khiah. 

Ki Jing Pyrshang 

1. Mar ia khie m 5 mstep ngi dei ban leh aui ? 

2. Haba bam jingbam ngin leh kumno ? 

3. laki iing ki sem ne ki tiar ki tar ngin leh 
kumno ? 

5. Balei ngim dei ban dait iala ki tyrsim kti ? 

Lynnong 4 

Kaba pynjahthait iala ka met 



Man la uwei pauwei ne kawei pa kawei ka 
briew u ne ka don laka kam ban trei. E)on kiba trei 
ophis, don kiba khaii, don kiba shong dukan^ don 
kiba hikai skul ne don kiba bylla ne trei lyngkha. 
Mangi pat kum ki khynnah skul ngi leit skul. Te 
hadien ba ngi la wan phai nala ki kam ki kam,j\gi 
sngewthait ka met ka phad. Kumta ngi shem ba ngi 
don kam ia ka jingp)mjah thait Ka jingpynjah thait 
iala ka met naki kam kiba ngi la trei baroh shisngi 
ka iarap ban pynioh biang ia ngi iaka bor trei {en- 
ergy) haka met. 

Ngi dei namarkata ban shong jah thait hadien 
ba ngi ladep trei ne ialekai. Kawei naki 

jingpynjahthait ia laka met kalong ka jingthiah. 
H)nirei ka jingthiah miet palat ne thiah sngi palat 
kan 5 an ai bor hynrei ngin dnh bor pynban, kumta 
ngin kynmaw ba ngi dei ban thiah ne khiethiah 
haka por kaba biang. Da kumta ngin sa ioh iaka 
met kaba koit kaba khiah. 

Kl Jlngpyrshang 

1. Kiei ki kam kiba ngi ju trei manka sngi 

2. Ngin leh aiu haba ngi thait ? 

3. Balei ngi thiah? 

4. Kano kalad kaba bha tarn, kaba ai bor jingkhlain 
biang ia ka met bala thait ? 

Lynnong 5 

Katto katne ki Ain Ban ioh ia ka 
jingkoit jingkhiah haka met 


1. Kaba sumar ia ki bniat 

Ki bniat ki long ki mashin tylliat jingbam ba 
nyngkong jong u briew. Haba ngi bam jingbam ki 
bniat ki iarap ban p3mlwet ia ki jingbam ba ngi 
bam, shuwa ban poi shaka nierbah. Haka por ba 
ngi ktha ki jingbam jong ngi ha sh)mtur ki ia khleh 
lang bad um biah (Saliva) bad kane ka um ka iarap 
ia ki bniat ban pynlwet ia ki jingbam jong ngi hapoh 
shyntur. Kane ka umbiah ka mih naki kynja dohjem 
badon hapoh ka shyntur. 

Kumta ngi shem ba ki bniat kilong shisha ki 
kor tylliat jingbam ba donkam tarn haka met u briew. 
Ngi dei namarkata ban sumar bha ia ki bniat jong 
ngi khamtam ia ki dohbniat (gum) ngim dei ban 
pynmong ne dung daki dieng ne da kiwei pat ki 
tiar ba nep kum ki pin, thymia etc. Namar lada 
mong kine ki dohbniat ki lah ban pynsniew ne bam 
khniang ia ki bniat. 

Ka jingbam khfUang ia ki bniat kalah ban long 
ruh ba haba ngi bam jingbam, ki lyngkhot jingbam 
ki sah kut haki bniat bad ki pyut noh, bad kine hi 
ki jingbam basah kut haki bniat ki pynpyut kyUa. ^ 
ki bniat. Kiunta ngi dei ban sumar khuid di^ ba 

kynruh ia la ka shyn tur hadien ba ngi la bamja, 
dih sha ne bam ei ei. 

Ngi dei ban pynkhuid ia ki bniat jong ngi 
dakaba kyrjiaw ia ki bniat da u brut shut bniat bad 
ka dawai shut bniat man laka step bad shuwa ban 
leit thiah mynmiet. Ka jingshut bniat mynmiet 
kaiarap bha ban lait na ki jingbam khniang ki bniat 
namar mynsngi ngi bam jingbam ngi, kren, ngi rwai 
etc. kumta ki khniang jingpang kim ioh lad ban 
pynsniew ia ki bniat, h)mrei mynmiet haka por ba 
ngi thiah ka shyntur jong ngi ruh ka shongthait, 
kumta ki khniang jingpang ki ioh lad ban pynsniew 
ia ki bniat. Te hynrei lada ngi shut bad pynkhuid 
bha ia la ki bniat ki khniang kin ym ioh lad ban 
pynjot ia ki bniat jong ngi. 

Kiar ruh naki jingbam thiang palat, ioh sniew 
ki bniat, ne wat ju shut bniat da u snep kwai ne 
kynja ba eh ioh mong ki doh bniat bad sniew ei ki 
bniat. Bam ki kynja soh, kham tarn u kajor. Une u 
iarap ban pynskhem ia ki bniat. 

2. Kaba sumar ia ka snieh doh 

Ka snieh doh kalong kum ka jingsop ia ka met 
ka jong ngi. Ka long kabastang bad kane ka da ia ia 
ka met ka jong ngi na shalor. Kane ka snieh doh ka 
iarap ia ngi ban sngew haba don ba ktah, shoh, ba 
khriat ne haba shit. Khamtam eh kane ka sniehdoh 
ka iarap ia ngi ban bat ia ka jingshit jingkhriat ha 
ka met kajong ngi. Ka iada ruh ia ngi naka jingshit 
ne jingktoiat palat. 

la kane ka snieh ka jong ngi dei ban sumar 
khuid dakaba sum man laka sngi daka um bad ka 
sabcm, namarba lyngba kane ka snieh doh ka mih 
ka syep bad ka kynja khlein bad kine ki iarap ban 
bat ia ki jakhlia kum ki pum piun khyndew ne wat 
ia ki khhiang jingpang (Bacteria). Haba ngim 
lehkhuid ia ka snieh doh, kine ki jakhlia ne khhiang 
jingpang ki thaw jingpang kum u hiangdait, u 
hiangshit, ukhaid bad kiwei. Shuh shuh hakane ka 
sniehdoh don ki thiiew syep (pores) kiba rit bha 
hakaba ka syep bakhleh um mluh bad kiwei ki 
jakhlia ki mih lyngbakine ki thiiew. Ktunta lada 
ngim sum khuid kine ki thiiew ki set noh bad ki 
jakhlia, haka dur jong ka um kim iohlad satia ban 
mih noh naka met u briew. Kiimta ngi saidb btm 
jait ki jingpang. Namarkata dei ban sum man laka 
por bad bujli nih man la ka por ia Id jaih ba ijgi 
phong khamtam ki jaih poh. 

3. Ka Jingleh kai bad ka Jingkilanmet 

Baroh ngi tip balada ym don jingialehkai ngi 
long kum ki bieij. Kumta, ban ioh ia ka met kaba 
koit bakhiah ngi donkam ban ialehkai bad kilan 
met man laka step. Kane ka iarap ban tei ia bun 
bah ki bynta ne dkhot met. Ka pynlong ruh ia ngi 
ban long kiba smat kiba sting. Ngi lah ban iamareh, 
iaid, skip, ialehbol, jngi ne kiwei patki rukom ban 
ioh ia ka jingkoit jingkhiah. 



Ngi dei mh ban kynmaw ba haba ngi iaid, 
shong ne ieng (Posture) ngi dei ban leh haka rukom 
kaba dei. Lada ngi leh hakane ka rukom ka met 
Jong ngi kan long kaba shait kaba khlaiA. Ka 
jlngphikir haka rukom laid, ieng ne ahong ka iada 
ruh naka jingpang met ne pan^ap diiliang. 

4. Ka rukom bam ka rukom dih 

Ka jingkoit jingkhiah ka met ka wan ymtang ba 
ngi siimar khuid ia ka met ne kiei kiei kiba don 
sawdong jong ngi hynrei ka wan ruh naka mkcmi 
bam rukom dih. Kane ka bynta ka long kaba donkam 
bha laha sor ne nongkyndong. 



K)mmaw borabor ban bam ki jingbam kiba la 
ih bha, ban daktha bha haba bam. Kynmaw ruh 
ban da thet kti shuwa bam bam jingbam, bam ruh 
ki jingbam kiba khuid, ban haka por kaba biang 
bad bam donakor. 

Ym dei ban bam ki jingbam kiba la tarn ne 
sahmiet Ymdei ruh ban bam pih ne duna, ymdei 
ruh ban bam jingbam naka pliang ne dih naka klat 
jong kito kiba don jingpang iabit Ymdei ruh ban 
dih um haba dang bamja. 

5. Ki kti ki kjat 

Ki kti ki kjat ki long ki atiar Idba kongsantam 
haka met u briew. Khlem Id kti ngim lah ban terf 

ban ktah, ban thoh ban tar, ban bam ban dih, ban 
shet ban tiew, lane ban leh ei ei. Khlem ki kjat ruh 
ngim lah ban laid ban ieng ne ialehkai, kumta ngi 
shem ba kine ki dkhot met kilong kiba kongsan 
tarn, te ngi dei ban sumar bha ia ki haba trei ba 
ktah ne ialehkai. 

Ki tyrsim kti bad tyrsim kjat ruh ki dei ban 
long kiba khuid bad ba suba. Ki tyrsim ngi dei 
borabor ban khap lyngkot. Lada ngi ieh jrong ia ki, 
ki jakhlia kin sah kut hangto, haba ngi trei ngi ktah 
ne ialehkai. Kumta haba ngi bam jingbam, kijakhlia 
kiba don haki tyrsim kti kin rung sha kpoh bad ngi 
lah ban ioh pang kpoh ne kiwei pat ki jingpang. 
Kumta ngin kynmaw ba ki tyrsim kti tyrsim Iqat 
kidei ban long borabor kiba khuid bad kiba lyngkot. 

6. Ki rukom jied ia ki jingbam kiba tei iaka 

met. 

Ki jingbam ruh ki long ki bynta ba kongsan 
him naka bynta u briew. Lada khl^ ki jingbam 
bardi ki jingthaw ba im kin iap lut. Kumta ki 
jingbani ki long ka jingim jong ngi. 

Lada ngim ioh bam wat tang shisngi ruh n^ 
sngewtlot bad ngin ym lah ban leh ei ei ruh, kumta 
ngi shem ba ka jingbam ka ai bor bad ka p)mlcnig 
ruh ia ngi ban heh ban san. Hakajuh ka por ruh ki 
jingbam kiba bha ki pjmlong ruh ia ngi ban l<mg 
kiba koit bakhiah. Ki jingbam kiba bha ki tei ruh 
ruh ia ki doh ksah bad pynkhlaih ia ki shyieng. Ki 
jingbam kum ka doh, pylleng, ka dohkha, ka dud 
bad kiwei ki tei ia ka met jong ngi. Ki don ruh ki 
jingbam kiba ai bor (energy) ia ngi. Kita ki long 
kum ka umphniang bam, ka makhon, ka khi bad 
kiwei. Ki kynja khleih pat ki iarap ruh ia ka met 
jong ngi ba kan khluit kham tarn haka por tlang 
bakhriat. 

laki jingbam ba ngi bam mania ka sngi la bynta 
haki hynriew bynta. Kita ki long, ka protein, carbo- 
hydrates. Ka khlein (fat) ki Vitamin, ki kynja mluh 
nar (Minerals salts) bad ka um. 

Ki jingbam kum ka dud, doh, dohkha, pylleng, 
u motor, bad ki sohthad ne tyrkhong ki don iaka 
proteins. 

Ki jingbam kum ka shini, u khaw, u phan, u 
kew ki don ia ka carbohydrates. 

Ki jingbam kum ka lunphniang bam, ka khi, ka 
umphniang shana budam ki don ia ka khleift (fats) 

Ki jingbam kum ki kynja jhur sla, ki jhur im, ki 
soh ki don ia ki vitamin. 

Ki jingbam kum ki jhur, ka dud makhon, ki soh 
ki don ia ka mluh nar (Mineral salts). 

Ka urn pat kalong kaba donkam ia ka met u 
briew. Ka um iarap ruh ban sam ia ki jingbam haki 
bynta bapher bapher jong ka met ubriew bad ka 
iarap ruh ban pyllait ia ka met ubriew naka 
jingtyrkhong. 

7. Ka Iyer 

Khlem ka Iyer u briew im iap shis 3 mdon. Baroh 
ki jingthaw bairn ki donkam iaka Iyer. Ngi baroh 
ngi im dakaba ring mynsiem ia ka Iyer khuid ne ka 
oksijen {oxygen) ka Iyer okisigen ka iarap ruh ban 
thang ia ki khfliang jingpang haka met ubriew. Ka 
iarap ruh ban pynrkhiang ia ki jaih jhieh ne ban 
meh ka ding. 



Ka Iyer jakhlia ka wan rah iaka jingsma bad 
iaki khniang jingpang. Kumta ngi dei ban phikir 
bad leh khuid khnang ban ioh iaka Iyer kaba khuid 
ba ngin ioh ia ka jingkoit jingkhiah. 

Ki JIngpynhang 

1. Ki bniat ki iarap aiu iangi ? 

2. Ka umbiah ka mih naei bad ka iarap aiu ia 
ngi? 

3. Kumno ngin sumar ia ki bniat ? 

4. Bale! ngi dei ban kynruh ktien hadien bala dep 
bam? 

5. Bale! ngi shut bniat shuwa ban leit thiah 
mynmiet? 

6. Ka snieh jong ngi ka iarap aiu ia ngi? 

7. Balei ngi dei ban sumar khuid ia ka snieh doh 
jong ngi? 

8. Don aiu haka sniehdoh jong ngi? 

9. Balei ngi dei ban ialehkai? 

10. Balei ngi dei ban kilan met? 

11. Balei ngi thet kti shuwa ban bam? 

12. Ki jingbam ki ai jingmyntoi aiu ia ngi? 

13. Ki kti ki kjat ki iarap aiu ia ngi? 

14. Balei ngi dei ban ot lyngkot ia ki tyrsim kti? 

15. laki jingbam la bynta haki katno bynta? Jer 
kyrteng ia ki. 

16. Ka um ka ai jingmyntoi aiu ia ngi? 

17. Ka Carbohydrates ka don haki jingbam aiu? 

18. Nangno ngi ioh ia ki vitamin? 

19. Haki jingbam aiu don ka mluh nar? 

20. Hangno ngin shem ia ka protein. 

21. Balei ngi don kam ia ka Iyer? 

22. Ka oksijen ka iarap aiu ia ngi? 

Lynnong 6 

Katto katne ki jingpang bad ki 
daw jong ki 

1. Ka Jingpang p)rnhiar (Diarhoea) 

Ka pang pynhiar ka long ka jingpang kaba shait 
kham jia khcih khah. Haba ioh iakane ka jingpang 
ubriew uleit khyndew da kaum suda bad bunsien. 
Kane kalah ban dei naka daw jong ka jingbam ba 
ngi bam ne kiwei pat ki daw. Kalah mh ban long 
ba ngi bam than, ne bym lah tylliat kakpoh ne 
kadaw ba ngim sait khuid ia ki jingbam ba ngi 
bam. Haba loh iakane ka jingpang, ka pynlong ia u 
briew ban duna ka um haka met naka daw jong ka 
jingleit khyndew bun sien daka um. 

Ban iada nakane ka jingpang kalong ba ngi dei 
ban kynmaw nyngkong eh ban da shet pynthnam 
iaka umdih la kumno kvimno arphew minit ne tarn. 
Ngi dei ruh ban bam ki jingbam kiba bha, bakhuid 
bad ba la ih bha. Ki jingbam kiba lah sah, ki jhur 
sla im ne b 5 rmpat ih bha dei ban kiar shisyndon. Ka 
lun sohjew, ka mluh shi shyit bad ka um ngap ruh 
ka iarap haba ioh iakane ka jingpang. 

2. Ka Pang suh ot (Dysentaiy) 

Ka Suh ot ruh ka ia syriem iaka pang pynhiar 
tangba ka suh ot ka pynlong ia u briew ban pang 
ka kpoh, khlehsnam bad kum ka kynja eit mxA 
leit bar. Nangta ka don ruh ka jingshit haka met 

haba ioh iaka pang suh ot. Kumta ubriew uba ioh 
ia kane ka jingpang utlot bha bad teng teng ka jia 
ruh ka jingiap lada ym ioh jingsumar. 

Ka daw jong kane ka jingpang kalong ba ngi 
dih ia ka nm khlem dashet pynthnam ne ka lah ban 
dei naki jingbam balah sniew bad sah bun sngi bun 
miet. Kawei pat ka daw kalong haka um lyngba ka 
jingleit bar pathar ha madan madiah khlem da tep 
bha, namar ka Iyer ne ki skaih ki kit ia kine ki 
khfliang jingpang bad ngi ioh pang. Kumta haba 
don ba pang suh ot ha ling jong-no jongno ngi dei 
ban sumar bha. Bad ruh ngi dei ban leit pyni bak 
bak sha ki doktor ban ioh iaka jingsumar kaba biang. 

3. Ka Pangshit (Influenza) 

Ka pangshit ruh ka shait kham jia khah khah. 
Kane ruh ka dei ka jingpang iabit. Haba ioh ia kane 
ka jingpang kadon ka jingshit kaba jur, pang ne set 
lyndang, kaktah ruh ia ki tor bad lah ruh ban ioh 
jyrhoh. Kane ka jingpang malu mala kaneh 6 haduh 
7 sngi ne tarn. 

Haba ioh iakane ka jingpang dei ban leit bran 
bran sha ki doktor ban ioh jingsumar khnang bakan 
ym iabit bad kiwei pat kiba koit ba khiah. 

4. Ka jingpang don wieh 

Khambun naki bapang daka jingdon jong u wieh 
ki long ki khunlung. Bad kane ka jingpang kalah 
ban long ne don wat haki rangb^ ruh. Haba don 
wieh, ka kpoh kam lah tyUifit, dcm jingshit, malu 

mala, dait ki thliew khmut, dait ka jaka leit khyndew 
(anus) bad teng teng pynjhieh ha jingthiah (bed 
wetting). 

Bunsien ngi ioh ia kane ka jingpang dakaba 
bam ia ki kynja jhur bakhlem sait bha ne ba don ki 
pylleng wieh, ka jingleh sih ne dih ka um jakhlia, 
ka jingiaid daka kjat suda khlem juti ka ai lad ia ki 
pylleng wieh ban rung naki poh jat. Kumta ngi dei 
ban sumar na kane ruh khnang ba ngin ioh iaka 
jingkoit jingkhiah haka met. 

laki wieh kiba don haka kpoh jong ngi lah ban 
pyniap dakaba dih dawai wieh man laka snem. Ka 
jingleh khuid ka iada naka jingboi wieh haka kpoh. 

KI Jfngpyrshong 

1. Kaei ka pang Pynhiar ? 

2. Kaei ka daw jong ka jingpang pynhiar ? 

3. Kumno ngin iada nakane ka jingpang ? 

4. Ki ei ki dak ki shin (Symptoms) jong ka 
jingpang stih ot ? 

5. Kumno ngin iada na kane ka jingpang ? 

6. Kaei ka pangshit ne ka phlu ? 

7. Kiei ki dak jong kane ka jingpang ? 

8. Haba don wieh, ka pynlong kumno ia u briew. 

9. Kumno yn iada na ki wieh ? 

10. Kiei ki daw kiba pyiUong ia ka jingdon wieh ? 

Lynnong 7 

Ki Jingpang lyngba ka um 
(water borne diseases) 

Ka um kumba ngi tip baroh kalong kaba ai 
jingm5mtoi shibun eh ia u briew. Khlem ka um 5m 
ym don balah ban im. Hynrei lyngba ka jingb)an 
phikir ka jong ngi, ngi ioh shibun ki jingpang lyngba 
ka lun. Katto katne naki ki long, ka suh ot, pynhiar, 
ka jingpangshit kaba jur kaba ktah ia ka khlieh bad 
ka cholera ne ka khlam. 

Tangba ngin k3mmaw ba ia kine ki jingpang 
ngi lah ban iada daka ba phikir ia ka um dih, ki 
jingbam, ki jaka leitbar, bad da kaba ai injek iada 
(Immunization). 

la ka jingpang t3q7hoid la pynlong da ki khniang 
jingpang taiphi (typhi), kine ki khniang ki shong 
haki jakhlia jong ka paihkhana, ka snam, ka 
timpynjhieh, bad haki jingbam ba la boi daki skaih 
kit jingpang, Kine ki khniang ki pynioh pang ia u 
briew lyngba ka um. Kane ka jingpang ka pynlong 
ia u briew ban shit, bad kerne ka jingpang kaneh 
haduh 5 ne 6 taiew. 

Ka jingpang Cholera ne ka khlam kumba ong 
kalong ka jingpang kaba la pynldng daki khftiang 
jingpang kaba ki khot ki bakteria (bacteria). U briew 
uba ioh ia kane ka jingpang up3mhiaT bad u prie. 
Ka jingleit khyndew ruh kalong lieh kum ka um 

salt khaw. Haba ioh ia kane ka jingpang dei ban leit 
wut wut sha aspata. 

Kumta ngi shem ba ka um kaba jakhlia ka wan 
rah shibiin ki jingpang lada ngim sumar bha. Te 
kumta to long kiba leh khuid ha shnong hathaw 
khnang ban lait na ki jingpang ba bim jait. 

Ki Jlngpyrshang 

1. Ka um ka pyniohpang ne em ia ngi ? 

2. Balei ngi ioh pang na ka um ? 

3. Kumno la pynlong ia ka jingpang typhoid ? 

4. U briew uba pang khlam ne ioh ia ka cholera u 
long kumno ? 

5. Kumno ngin iada na kine ki jingpang ? 

Lynnong 1 

Kaba sumar ia kibynta bapher 
bapher jong ka met Jong ngl 

1. Ki khmat 

Ki khmat ki long ki iit khmih jong ka met u 
briew. Khlem ki khmat ngin long ki briew kiba 
sniew bok tarn haka pyrthei, namar ngin ym laft 
ban iohi, ban peit, ne ban leh ei ei ruh. Kumta ki 
khmat ki dawa iaka jingsumar kaba kyrpang. 

Haneng bad harum 
jong ki khmat ngi don ki 
shhiuh khmat bad kine ki 
iarap bad iada ia ki khmat 
ban lait naki jaboh kum 
upum pum bad kiwei ki 
jakhlia kiba don haka haw 
haw. Kumta lada ngim 
sumar bha iala ki khmat, ki khmat jong ngi ki lah 
ban sniew bad ngi lah ruh ban matlah shis3mdon. 

Ngi dei borabor ban sumar ia ki khmat. Sait 
mania ka sngi ia ki khmat daka um kaba khuid 
haba bta khmat ne sum. Shuwa ban thiah lada lah, 
ngi dei ban sait ia la ki khmat, namar ka jingsait ia 
ki khmat daka um ka pynkhuid la ki pum pum. Id 
jakhlia kiba don hapoh ka khmat. Haba ftiad khmat 
ruh, ftiad daka jaift kaba khuid. Wilt ju ftiad khmat 

daki jain jakhlia namar kine ki lah ban pynioh pang 
ia ki khmat. Ki jingtah khmat ne ki jingsleh iwbih 
iaka dur khmat ki lah ban p)msniew ia ki khmat 
lada ki ioh rung haki khmat. Haba pang khmat ym 
dei bantah daki dawai ba shu thied hi na iew, hynrei 
pyni ne wad jingiarap naki doktor khmat, wat ju 
peit pyrshah ia ki kynja ding ba thaba palat, ne 
ialeh kai daki kynja banep ioh mynsaw. Bam barabor 
ki kynja jhur sla jyingam kum u salad (spinach) 
kum ki soh kynphor (papaya) ki sohpieng namar 
kine ki don bim ia ka bitamin A. kaba long bad 
iarap bha ia ki khmat jong ngi. Kitei ki jingbam ki 
iada ruh naka jingpang byrie (night blindness). 

2. Ka khmut 

Ka khmut ka long bynta kaba kongsan hakaba 
ring mynsiem. Lada khlem ka knmut ngin ymlah 
ban ring mynsiem. Ka 
khmut ka iarap ruh ia 
ngi ban sma. 

Ha ki bynta ba 
shapoh jong ka khmut 
don ki kynja shniuh. 

Kine ki shniuh ki iarap 
ban bat noh ia ki pum 
pum haba ring 
mynsiem khnang ba ki 
jakhlia kin ym nmg sha ki tor (lungs) kumta haba 
bta khmat mynstep ngi dei ban dasait bha daka 
um. 

Teng teng ngi ju shem ba ju mih nam sohmut 
Haba long kumne ngi dei shi syndon ban thiah 
lyndang bad buh da ka jain sngem ha shyllangmat. 
Ka jingmih namsohmut, kalong ba haba ngi shah 
sngi than, ne tyngdung daki shympriah kti, ba ngi 
sur eitmut than haba baiong khlieh. 

3. Ka Shkor 

Ka shkor kalong kawei pat ka bynta bakong- 
san haka met jong ngi. Lyngba ka shkor ngi lah ban 
sngew. Haba kasur na shabar ka iaid lyngba ka 
thliew skhor ka rung shaduh ki bynta ba hapdeng 
jong ka shkor. Nangta ka sa poi sha ka jabieng 
lyngba ki thied (Nerve). Ka jabieng ka sa batai 
(interprete) laka dei kasur jong ka sim ne ka kali. 
Kumta ngi dei ban sumar bha ia ka shkor ka jong 
ngi bakan lait naki jingmong ne jingmynsaw. 

Haba don eitkor (earwax) ym dei ban dimg ne 
khlong don u pin, klip ne u dieng jingpruid. Kane 
ka jingleh kalah ban p)mmong ia ki thliew skhor ne 
pynjot syndon ia ka ksing shkor (eardrum). Teng 
teng ngi sngew kumba dait shapoh thliew skhor, ka 
daw kalong ba ka eitkor ka la eh. Ta ngi dei ban 
pynjaw daka umphniang bam, ne kliserin (glycer- 
ine) nangta sa pyrshang pynkhuid suki daki dieng 
lit bala sop da u kynphad. Lada ymlah leit sha u 
doktor. 

4. U Shniuh 

Lada u briew u bymdon shniuh u shong ne 
iaid lang bad ngi ngi ong u synlen bad ngi rkhle 

bein. Kumta ka jingdon u 
shniuh ka pynlong ia ngi uba 
ne kaba bhabriew. Kumta ngi 
shem ba u shniuh ymtang ba 
upynitynnad hynrei uai 
jingsyaid bad iada ruh naka 
jingshit jing-khriat ia ka 
khlieh. Ka jing bym sumar 
khuid ia u shniuh ka wan rah 
shibun ki jingpang kum ka prum, U khaid, 
jinghapshniuh. boi ksi. 

U shniuh usan man laka sngi haka jingjrong. 
Kumta ngi lah ban ong ba u dei ukynja badon 

jingim (living thing) Hynrei 
haba khap shniuh pat ngi 
shem ba ngim pang ne mih 
snam, kumta ngi shem ba 
u long ubym don jingim 
(non living thing) Hynrei 
haka jingshisha ia u shniuh 
la pynlong daki kynja met 
(substance) baki khot kera- 
tin. Lyngba kane ka jinglong 
u shniuh u sdang ban jrong. 
U shfiiuh haka jingshisha u san ha trai ym kum ha 
u jingthung usan ha kliar. U shniuh jong ngi baroh 
u iong namar ha u shniuh don ka kynja met kaba 
long kaba ki khot ka melanin. Ka jingbim niuh lieh 
kloi ne ynda la tymmen ne ka jingsaw u shniuh 
kalong baduna eh katei ka melanin. 

Kumta ngi dei ban sumar bha ia ki shniuh 
dakaba sum man laka sngi daka um bad ka sabon. 
Haba sum dei ban sum p)mkhuid ia kakhlieh bad 
ia ka sabon da ka um. Kumta ngin lait naka jingbun 
thyllieij ne ksi. 

5. Ki bniat 

Ki bniat ki ba khlain bad kiba bha ki iarap ban 
ktha bha ia ki jingbam ba ngi bam mania ka sngi. 
Ki bniat ym tang ba ki iarap bad ktha jingbam 
hynrei ki pynitynnad ruh 
ia ngi. Kumta ka jing 
sumar ia ki bniat kalong 
kaba donkam haduh katta 
katta. 

Ngi dei ban kiar naka 
ba bam thiang palat. Ka 
jingbam thiang palat ka ialam sha ka jingbam 
khniang ki bniat. Haba bam khniang ki bniat ngin 
ym lah shuh ban ktha jingbam bad suki ki bniat 
baroh kin hap lut. 

Borabor dei sait pynkhuid ia ki bniat hadien 
bala dep bam jingbam khnang ba ki jingbam kin 
ym. sahkut haki bniat. Hikai ruh ban shut bniat mar 
iakhie mynstep bad shuwa ban leit thiah mynmiet. 
Borabor pyndonkam da u brut uba jem. Haba 
sngewpang ki dohbniat, kynruh daka ummluh. Bam 
ki jingbam kum u sohniamtra, usohjew, u sohsaw, 
kapylleng, kadoh. Kine kin iarap ban pynkhlain ia 
ki bniat. 

Ki JIngpynshang 

1. Kiei ki khmat? Ki ai jingmyntoi aiu ia ngi? 

2. Haneng bad harum khmat don aiu? Kine ki 
iarap kumno ia ngi? 

3. Kumno ngin sumar ia ki khmat? Batai katba 
phi tip. 

4. Kaei ka khmut? Ka iarap kumno ia ngi? 

5. Balei ngi ju mih nam sohmut? Kumno ngin 
sumar ia ki? 

6. Kaei ka shkor? Ka iarap aiu ia ngi? Balei ngi 
iohsngew bad kumno ngi iohsngew? Batai 

7. Kumno ngin sumar ia ka shkor? 

8. Balei ngi don shniuh? U ai jingmyntoi aiu ia 
ngi? 

9. Balei bad kumno u shniuh u san? 

10. Balei u shniuh u iong, ulieh bad lam byrsaw? 

11. Ki bniat ki iarap aiu iangi? 

12. Kumno ngin sumar ia ki bniat? 

13. Batai, ki mut aiu kine harum:- 

Ki tor, byrie, ki thied, eitkor, keratin, melanin. 

Lynnong 2 
Ka um 

Ka um kumba ngi tip ka long ka tynrai jong ka 
jingim lait naka Iyer, ka jingbam bad kiwei. Baroh 
ki kynja ba im ki donkam iaka 
um. Ka um ka ai jingmyntoi 
shibun eh ia ngi. Lyngba ka um 
ngi shet jingshet, ki sait jain sait 
nep, ngi sum ngi sleh, ngi 
khlieng ngi sait bad ngi leh bun 
kiwei pat ki jait kam lyngba ka 
um. 

Kum lai bynta naka saw bynta jong ka pyrthei 
latap daka vun. Ha ka met u briew ka um ka don 
hynriew phew san naka shispah. Kumta ka um lada 
ka duna palat ubriew ulah ban iap. Kumta ngi dei 
ban dih tista ia ka um man laka por. 

Iaka um la ioh naka wah, duriaw, uslap, pung 
bad ki umpohliew. Hynrei ngin kynmaw ba kine ki 
um ki long ki bym bha ban dih namar haki don 
bun ki khniang jingpang. Kumta ngi dei ban shet 
bha ia ka um la kumno kumno arphew minit shuwa 
ban dih. 

Kaba dih kulmar ia ka um kat naba ioh kalah 
ban pynioh pang kpoh ia ngi, kum ka pjmhiar, prie, 
suh ot bad kiwei. Te kumta ngi dei ban sumar 
khuid ia ka um kaba don sawdong jong ngi. Ym 

dei ban bret jakhlia ne leit bar harud wah. Lada lap 
badon baleh kumta mano re mano ngi dei ban mana 
shishyndon. 


Jingpyrshang 

1. Ka um ka ai jingmyntoi aiu ia ngi? Balei ngi 
dei ban leh khuid ia ka um? 

2. Nangno ngi ioh ia ka um? Kumno ngin leh 
khuid ia ka um? 

Lynnong 3 

Ki jingbam ba tei ia ka met bad 
kiba ai jingkoit jingkhiah 

Baroh ngi donkam ia ka jingbam. La ngi bam 
khyndiat ne shibun, kashong kat kum ka bor jong 
ngi kata haka rta, jinglong kynthei shynrang (sex) 
ka jingheh jingsan bad kat kum ka kam kaba ngi 
trei. Ki jingbam kiba bha ki iarap iangi ban heh ban 
san bha, ban trei ban ktah, bad ban long kiba shait 
kiba khlain bha. Kumta, ngi ioh shibun ki jingpang 
lane ngi tlot kabor met naka daw ba ngim bam ki 
jingbam kiba bha ne ba ngim lah ban bam bha ia ki 
jingbam jong ngi. 

Man laka jait bynriew haki ri jong ka pyrthei ki 
don ka jingbam kaba kham kongsan haman ba ki 
bam jingbam. Kane kalah ban long naka jinglong 
jong ka mariang kata kalah ban long, ka ja, ata, u 
riewhadem, u krai (millet) u phan, ka kait. Kane ka 
jingbam bakongsan kalong baki bam ha man laka 
por ba ki bam jingbam. 

H)mrei tang ka jingbam kaba kongsan kam lah 
ban p)mlong ia u briew uba koit uba khiah; Donkam 
shuh saki jingbam ia rap (helper foods) kumban ai 
nuksa ngi hangne hari Khasi, nalor ka ja ngi bam 
ka doh, dohkha, pylleng, jhur. Kine baroh ki pynlong 
ia ngi kiba koit ba khiah bad ai bor bad iarap ban 
heh ban san. Lada ngi bam tang ka ja suda ngi tip 

skhem ba ngin ym ioh bor ne ngin ym lah hi nih 
ban bam. Kumta ngi sngewthuh shai ba ka ba bam 
ia ki jingbam kiba pher bapher ki ai bor ia ngi. 
Hakajuh ka por ngi dei ruh ban kynmaw ba ngi dei 
ban bam haka por ka ba biang bad ban bam katban 
biang kata ban ym duna than. 

Ban long kiba koit kiba khiah bad kiba shait 
kiba khlaih, ka met jong ngi ka donkam ia ki 
jingbam kiba bha bad kiba tei iaka met ka jong ngi. 
Ka jingbam kaba ngi bam ka dei ban pyndap ia ki 
jingdonkam haka met jong ngi. Ki jingbam ba ngi 
bam ki dei ban iarap ban ai bor (energy) bangin 
longkiba smat bad khlain. Ki dei ruh ban iarap ban 
tei, maramot bad iada iaki bynta bapher bapher 
jong ka met jong ngi. Ban ioh ia kitei ki jingdawa 
ngi dei ban bam ki jingbam khleh man laka sngi. 
Man la kasngi ba ngi bam ngi dei ruh ban tip ban 
bam ia ki jingbam kiba - ai bor, iarap ban heh ban 
san bad tei iaka met, kiba ai bor shuh shuh (extra 
energy) bad kiba iada naki jingpang. 

1. Ki Jingbam kiba ai bor (Energy) 

Ki jingbam kiba ai bor kidei kito ki jingbam 
kiba kongsan kiba ngi ju bam man laka sngi. Ki 
long kum ka dieng ia ka ding. Katba u briew utrei 
shitom katta udonkam ia ki jingbam kiba ai bor ia 
u. Hyhrei tang ka jingbam kaba ai bor (energy) kam 
pat biang lymda ioh ia kiwei pat ki jingbam kiba ai 
sa kiwei pat ki bor, lymkumta ka met jong ngi kan 
long kaba tlot. Katto katne naki jingbam kiba kham 
kongsan kiba ai ia ka bor trei ki long u ukhaw, u 

kew, u new hadem, uphan, uphankaro, kakait bad 
kiwei kiwei. Kine ki jingbam ki don iaka protein, 
kanar (iron) bad ki kynja dawai ba ai bor, pynkhlain 
bad pynkoit pynkhiah (vitamin). 

2. Ki Jingbam kiba iarap ban heh ban san bad 

tei iaka met 

Ka jingbam kiba tei ia ka met lakhot ruh ki 
protein. Kine ki iarap ban heh ban san bha, 
pynkhlain bad tei ia ki dohksah bad ia ka jabieng. 
Ki iarap ruh ban tei ia ka met bad ialeh pyrshah ia 
ki jingpang bad maramot ia ki bynta bapher bapher 
jong ka met. Kumta ban long kiba shait kiba khlaih 
dei ban bam ia ki jingbam kiba don ia ka protein 
man Iaka sngi. 

Ki jingbam ba mih naki mrad kum ka dud, ka 
doh kha, ka makhon, khi ki don bun ia ka protein. 
Ki jhur pat ki kynthup ia u motor, u rymbaija, u 
shana budam (groundnut) bad ki jhur jymgam ruh 
ki don bun ia ka protein. 

3. Ki Jingbam kiba ai bor shuh shuh (extra energy) 

Ka khlein bad ki kynja shini la niew ba ki long 
kiba bat ia ka bor (energy). Ka met jong ngi ka 
pynkylla iaka khlein shaka shini haba ka met kala 
dvma ne donkam ia ka bor trei. Kumta manlaka 
sngi donkam ruh ban bam ia ki jingbam kiba don 
ia ka khlein kum ka umphniang, makhon, khi ne 
ka khlein doh, ka ngap bad kiwei kiwei de. 

4. Ki Jingbam kiba>iada ne kiba ialeh pyrshah 
ia ki jingpang 

Lada ngim bam ki jingbam kiba don ia ki vita- 
min ngi lah ban ioh pang. Ki vitamin ki long ki 
jingbam iada. Kine ki iada ia ka met ka jong ngi na 
ki jingpang. Ki iarap rub ia ka met ka jong ngi ba 
kin trei kam bha. Ki mineral ne ki kynja maw ba 
don hapoh ka sla khyndew ki iarap ban pynlong ia 
ka snam jong ngi kaba koit kaba khiah bad ka tei ia 
ki shyieng bad iaki bniat rub kumjub. 

Katto katne ki jingbam kiba don iaka vitamin 
ki long ki kynja jbur jymgam barob, usalad (spin- 
ach) u kojor, upatbaw stem, usobsaw bad kiwei. Ki 
sob jew, sob-niamtra, sob kynpbor, kadob, pylleng, 
kadud, ka dobkba rub ki dei kiba don ia ka vita- 
min. 


Kumta, ngi sbem ba ki jingbam kiba ngi bam 
man laka sngi ki long kiba tei iaka met ka jong ngi 
te ngi dei ban pbikir bba ia ki jingbam kiba ngi 
bam. 


KI Jingpyrshang 

1. Balei ngi bam jingbam? Kiei ka jingm)mtoi kaba 
ngi iob na kaba bam jingbam? 

2. Nalor kaba kiba ngi bam man laka sngi, balei 
ngi don kam ia kiwei pat ki jingbam? 

3. Balei ngi donkam iaki jingbam kiba ai bor shuh 
ne ki extra energy food? Jer kyrteng iaki. 

4. Kiei ki jingbam kiba ai bor ia ngi? Jer kyrteng 
ia ki. 

5. Kiei ki protective food? Kumno ki iarap ia ka 
met ka jong ngi? 

6. Ki ei ki jingbam kiba tei ia ka snam, ki shyieng 
bad ki bniat? 

Lynnong 4 

Katto Katne ki jingpang kiba 
kham kynrei bad kumno yn iada 

ia ki 

1. Ka suh khriat (ka ba long khlieh) 

Ka baiongkhlieh suh khriat kalong ka jingpang 
bala pynlong daki khniang jingpang kiba pynlong 
ia u briew ban mih eibnut, jyrhoh, pang ryndang, 
teng teng ngi lah ruh ban sngew jingpang haki mat. 
Ka lah ruh ban pynhiar kpoh khamtam haki 
khunlung. Kane ka jingpang bunsien ka jem hi ruh 
khlem dadih dawai. 

Ngi lah ban iada iakane ka jingpang dakaba 
dih shibun ka um ban iakaba dih dawai. Ngi lah 
ruh ban dih da ka um sohjew ne ka um soh niamtra. 
hynrei Iada kane ka jingsuh khriat ka neh slem, bad 
jyrhoh ryngkat bad ka kyrkhah (phlegm) ne don 
jingpang haka shadem; ngi dei ban leit shim dawai 
ne pyni ha u doktor ban ioh jing sumar ne dawai. 

Haba ioh iakane ka jingpang ngi dei ban thiah 
kham bun bad p)msyaid ia lade. Na ka b)mta u 
jyrhoh kynruh da ka um mluh mynstep ne shuwa 
ban thiah. Bam ki kynja soh kum u sohniamtra, u 
sohsaw namar haki, don bun ka vitamin C. U Ba 
ioh iakane ka jingpang udei ruh ban sumar ba 
haba j)a*hoh ne synriah udei ban da ia laka khmut 
ne ka shyntur. 

2. Ka Jingpang prie (vomiting) 

Ka jingpang prie ka jia bun sien naka daw jong 
ka jingbym biang haka kpoh Kane kham bun sien 
kajia haki khunlung khynnah, bad wat haki rangbah 
ruh. Haba ioh ia kane ka jingpang ka don mh ka 
jingpang haka kpoh bad don mh ka jingshit haka 
met. Haba ioh kum kane ka jingpang prie ym dei 
ban khein sting, namar kane ka jingpang kumba la 
ong haneng, kalah ban dei naka kpoh kum haba 
p)mhiar, ne mong haki snier ne don jingwit haki 
nier lang (gut) ne haba bam ia ki jingbam bala sah. 
Teng teng haba pangshit ne baiongkhlieh eh ruh, 
lah ban prie. 

Haba ioh iakane ka jingpang ka um naka met u 
briew kalah ban dtma (Dehydration), u briew u tlot, 
pang ka snier, kumta ngi dei ban wad jingiarap kloi 
kloi naki doktor. Kum hakane ka khep ym dei ban 
bam ei ei hynrei dih daka sha saw, dakaba ai sying 
khyndiat bad ka um sohjew. Haba dih dawai mh 
wat ju dih um than bad ia u dawai ba la ai daki 
doktor wat ju dih palat ne bunsien hynrei dih kumba 
la batai. 

Haba u briew u ioh pang prie ne pynhiar, ka 
um naka met u briew mh kamih noh haba prie ne 
pynhiar. Haba jia kumne ubriew u duna ka um bad 
ka met ka tyrkhong, bad bunsien u briew u iap 
haba prie ne pjmhiar dei nakane ka daw, khamtam 
haki khunlung. Haba kalong kumne dei ban leit 
shaki doktor bad pan jingiarap shisyndon. Ia leh 
ruh ban dih daka um shet kham bunsien. 

3. Ka Jingpang haba shah dait sew lamwir 

Kane ka jingpang Rabies ne shah dait sew 
lamwir kadei naka jingshah dait ha u ksew lamwir. 
Hynrei ngi lah ban ioh iakatei ka jingpang haba 
shah dait haka miaw, u m)a'siang, ne kiwei pat ki 
mrad. Ka lymbit (bat) ruh ka dei kawei naki mrad 
kaba pynphriang ia katei ka jingpang. 

Haba shah dait ksew lamwir, ka don ka 
jingpang haka jaka ba shah dait, teng teng 
sngewtieng. Kumta ngi dei ban sumar noh kham 
kloi, ioh lehse ngilah ban ioh pang ring ne 
iapshiliang ne iap noh shisyndon. 

Haba shah dait ha usew lamwir, ia u ksew 
badait dei ban teh lakumno kumno 15 sngi - namar 
lada u ksew uba lamwir ulah ban iap noh hapoh ka 
15 sngi. Haba jia kumne dei ban sait pynkhuid noh 
wut wut daka um ia ka jaka bashah dait khnang 
ban khuid noh kato ka um biah ksew namar haka 
lunbiah ki shong ki khhiang jingpang. laleh katba 
lah ban leit noh shaki doktor ban ioh jingsumar 
khamkloi bad ban ioh ia ka injek titanus ne iada 
naki khhiang jingpang. 


Ki JIngpyshang 

1. Kumno la pynlong ia ka jingpang ba iong 
khlieh ? Long kumno haba ioh iakane ka 
jingpang ? 

2. Kumno ngim iada ia kane ka jingpang ? 

3. Balei ngi ioh pang prie? Jia aiu haba ioh iakane 
ka jingpang prie ? 

4. Kumno yn iada nakane ka jingpang prie? 

5. Kaei ka Rabies? Kumno ngi ioh iakane ka 
jingpang? 

6. Kumno yn iada nakane ka jingpang ? 

4. Kumno yn iada naka jingpang boi wieh 

ly Ym dei ban iaid daki kjat suda khlem phong 
juti. Kaba iaid daki kjat suda ka p)mlong ia ki 
pylleng wieh ban rung l3mgba ki pohjat jong 
ngi. 

2. Ym dei ban ialeh kai ha ki jaka ba long ktieh 
ne jaka ba jakhlia hakaba don bun ki pylleng 
wieh. 

3. Ym dei ba dih ka um kaba khlem pat shet. 
Lada ngi dih ka um kaba khlem pat shet, kalah 
ban pynlong ia ki pylleng wieh ban rung 
shakpoh bad kha roi. 

4. Ka jingpang boi wieh ka lah ban long ruh naki 
skain, Iada kine ki boi ne kha pylleng ne wanrah 
ia ki khniang jingpang naki jakhlia baki bam ne 
dem, haki jingbam jong ngi. 

5. Ym dei ban bam ia ki jingbam ki bym pat ih 
bha kham tarn ki jhur. 

6. laki jingbam dei ban da tap bha bad iada naki 
skain ne ki pui pui. 

7. Dei ban sait bha ia la ki kti ki kjat hadien bala 
wan ialeh kai ne trei jingtrei. 



Ki Jingpyrshang 

Dakaba peit ia kine ki dur harum, iathuh ki 
shitom kumno. 

Jubab 

1. Ba kynriang ne shala khmat 2. Ba m)msaw 
ka kti. 3. Baktha khlieh, 4. Ba thar u shiah. 5. Ba 
mih niangdait 6. Ba prie. 7. Ba set khmut. 8. Ba 
baiong khlieh 

Ki Kot Ba La Pynmih Da U 
B. Kharkongor 


1. Ka Kot Social Studies Na Kabynta 
Ki kyrdan I BAD 11 

2. Ka Kot Do and learn (S.U.P.W. in Khasi) Klass I 

3. Ka Kot Do and learn (S.IJ.P.W. in Khasi) Klass II 

4. Ka Kot Do and learn (S.U.P.W. in Khasi) Klass III 

5. Ka Kot Do and learn (S.U.P.W. In Khasi) Klass IV 

6. Ka Kot Thoh Dak (Khasi) Klass IV 


7. Ka Kot Hygiene (in Khasi) Klass III & IV 



Lah ban ioh la kine ki kot na baroh kl dukan Die Kot 


Modern Offset Wahthapbroo Sbiltong 2 





